JohanHeinsen/ENO huggingface dataset:
Lolland-Falsters Stifts-Tidende, 1838-01-26
Gudstjeneste. Paa førstkommende Søndag begynder Gudstjenesten i Nykjøbing Kirke Kl. 10 Formiddag.
Lolland-Falsters Stifts-Tidende, 1838-01-26
Bekjendtgjørelser. Overeensstemmende med § 20 i Forordningen af 27de September 1799 bekjendtgjøres herved Conclusionen af den i Sagen. Justitien mod Procurator ved Retterne paa de danske vestindiske Øer Frederich Ferdinand Hansen til Flynderup gaard i Tikjøb Sogn, Kronborg District, den 22de December 1837 afsagte Dom, hvilken Conclusion er saalydende: Thi kiendes for Ret. Tiltalte Procurator ved Retterne paa de danske vestindiske Øer Frederich Ferdinand Hansen til Flynderupgaard bør til Frederiksborg Amts Fattigkasse bøde 500 Rbd. Sølv, og betale Actionens lovlige Omkostninger. Derhos bør Tiltalte være undergiven Censur i 4 Aar. Actor Procurator Nyborg, tilkommer i Sallarium 8 Rbd. og Defensor Procurator Lund 5 Rbd. Sølv. Den idømte Mulkt udredes inden 15 Dage efter denne Doms lovlige Forkyndelse og iøvrigt fuldbyrdes Dommen - Alt under Adfærd efter Loven. Dets til Bekræftelse under min Haand og Segl. Meinig. (L. S.)
Lolland-Falsters Stifts-Tidende, 1838-01-26
En Handelsbetjent med særdeles gode Anbefalinger for Duelighed og moralsk godt Forhold, ønsker sig en Plads hos en af Dhrr. Handlende enten strax, eller til 1ste Mai d. A. Billet bedes aflagt paa dette Blads Contoir Mærket B.
Lolland-Falsters Stifts-Tidende, 1838-01-26
Da jeg Undertegnede har bragt i Erfaring, at Bødker Hans Poulsens tvende Stedsønner Christian og Carl Lindner, som sendes paa Landet, deels for at tigge, deels forat sælge forfærdiget Bødkerarbeide, foregive, at de gaae i mit Ærinde, og at jeg er deres Fader; saa finder jeg mig heraf foranlediget til at erklære disse om mig udspredte Rygter for sandfærdige, i det jeg forøvrigt forbeholder mig min lovlige Ret mod dem paa anden Maade. Nykjøbing den 25de Januar 1838. Sødring, Bødkermester.
Lolland-Falsters Stifts-Tidende, 1838-01-26
Den Lollandsk Falsterske Committee af Selskabet for Hesteavlens Fremme, bekjendtgjør herved, Henhold til den i December f. A. udstædte Bekjendtgjørelse, at Besigtigelsen af de til fri Bedækning concurrerende Hopper vil blive foretaget: J Halsted Mandagen den 12te Februarii førstkommende, Formiddag Kl. 11, for Lollands Sønder= og Nørre herreder.
Lolland-Falsters Stifts-Tidende, 1838-01-26
J Waabensted Tirsdagen den 13de Februarii, samme Klokkeslet, for Fuglse- og Musseherreder.
Lolland-Falsters Stifts-Tidende, 1838-01-26
J Nykjøbing Torsdagen den 15de Februarii, samme Klokkeslet, for Falsters Sønder= og Nørreherreder. Gaardbrugende Bønder som ønske at lade deres Hopper concurrere, indbydes til at fremstille dem til ovennævnte Steder og Tid. Pederstrup den 18de Januarii 1838. Rosenørn-Lehn. Wichfeld. Reventlow. Classen. Friis.
Lolland-Falsters Stifts-Tidende, 1838-01-26
Auctioner. Mandagen den 5te Februari d. A., Formiddag Kl. 11 slet, bliver efter passeret Forlig og Udlæg, hos Huusmand Mads Rasmussen i Nørre Ørsløv, ved offentlig Auction bortsolgt den bemeldte Mand tilhørende Parcel af Gaarden N 16 og 17 i Nørre Ørsløv paa omtrent 3 Tønder Land med den derpaa opførte Bygning paa 8 Fag, samt forskjelligt Løsøre, bestaaende af Meubler, Sengeklæder, Kjøkkentøi, af Jern og Messing, Avelsredskaber, en Jern=Bilæggerovn m.v. Conditionerne kunne 8 Dage for Auctionen erholdes til Eftersyn paa mit Contoir og hos Reqvirenten, Gaardmand, Hans Madsen Skov i Lidstrup. Nykjøbing den 20de Januari 1838. Pontoppidan.
Lolland-Falsters Stifts-Tidende, 1838-01-26
Onsdagen den 31te dennes, om Formiddagen Kl. 10, bliver paa Westensborg Gaard ved Nyekjøbing afholdt offentlig Auction over endeel Meubler og Effecter tilhørende Kammerjunker F. N. Thestrup, bestaaende af Borde, Stole, Speile, en Divan, et Fortepiano, Porcellain og Glas, Skabe, Sengesteder, Sengeklæder, hvoriblandt nogle Krølhaars Madradser, Linned, Kobber, Tin, Mæssing, Blik, Jernfang og Træevare. Ligeledes agtes bortsolgt som Appendix, circa 200 Tønder Kartofler og 20 Stkr. Grise af forskiellig Størrelse. Hvilket herved bekiendtgiøres. Falsters Birk, Nyekjøbing den 13de Januar 1838. Pontoppidan.
Lolland-Falsters Stifts-Tidende, 1838-01-26
Jndkaldelser.
Lolland-Falsters Stifts-Tidende, 1838-01-26
Creditorerne i Dødsboerne efter efterskrevne under Baroniet Juelinge Skiftejurisdiction, nemlig: Gaardmand Jens Rasmussen i Nobbølle; Jndsidderske Ane Baltzer i Tvede, og Gaardmand Christen Rasmussens afdøde Kone Maren Johanne Nielsdatter af Raunsbye, indkaldes herved, overeensstemmende med Anordningerne, med 12 Ugers Varsel til for undertegnede committerede Skifteforvalter at anmelde og beviisliggjøre deres Fordringer. Juellinge den 18de Januari 1838. Rostrup.
Lolland-Falsters Stifts-Tidende, 1838-01-26
Ved Proclama af Dags Dato, som læses inden vedkommende Retter, ere Creditorerne i Dødsboet efter Toldbetjent Jversens Enke, Ane Marie født Stub, i Sønder Kirkeby paa Falster indkaldede, med tolv Ugers Varsel, til for mig, som den ordinaire Skifteforvalter at anmelde og beviisliggjøre. deres Fordringer. Ligeledes ere den Afdødes fraværende og ubekiendte Arvinger indkaldte med Aar og Dags Varsel til at melde sig og godtgjøre deres Arveret. Hvilket herved endvidere bekjendtgjøres. Nykjøbing den 25de Januari 1838. Pontoppidan.
Lolland-Falsters Stifts-Tidende, 1838-01-26
Ved Proclama af Dags Dato, som bliver læst i Over og Underretten, ere Creditorerne i afgangne Handskemager Ole Olsen Schmidts og siden afdøde Enkes Nicoline Wilhelmine født Høfdings Stervboe indkaldede med tolv Ugers Varsel, at anmelde og bevise deres Fordringer for mig som Skifteforvalter; hvilket herved bekiendtgiøres. Nyekiøbing paa Falster, den 23de Januarii 1838. Møller.
Lolland-Falsters Stifts-Tidende, 1838-01-26
Creditorerne i afgangne Skoemager Jens Bruune og efterlevende Enkes Pouline Høyers Boe, indkaldes herved, med tolv Ugers Varsel, at anmelde og bevise deres Fordringer for mig, som Skifteforvalter. Nyekiøbing paa Falster, den 23de Januarii 1838. Møller.
Lolland-Falsters Stifts-Tidende, 1838-01-26
Thermometerstand. Jan. 23de 2430 – 40 2 – 730 24de 1010 8 1036 25de 3 – 70 8 – 610 8 - 30 Redigeret, forlagt og udgivet af C. F. Tidemand, Procurator. Trykt i M. Laubs Officin i Nykjøbing.
Lolland-Falsters Stifts-Tidende, 1838-01-28
Lollands Falsters St. Tidende. No 11 Søndagen den 28 Januar.
Lolland-Falsters Stifts-Tidende, 1838-01-28
Udenlandske Nyheder. England. Da Parlamentsferierne endnu ikke ere endte, er det fornemmelig de canadiske Uroligheder, der ene beskjæftige Journalerne, og disse Uroligheder antage virkelig ogsaa stedse en meere alvorlig Charakteer, skjøndt man formedelst Mangel paa paalidelige directe Efterretninger, endnu ikke ganske kjender dem. Efter de seneste Efterretninger ere ogsaa Uroligheder udbrudte i Over-Canada, hvor en Doctor Menzie eller Mackenzie, har overtaget samme Rolle, som Papineau i Nedre-Canada, og skal i Spidsen for en betydelig Hob Jnsurgenter, have nærmet sig den befæstede Stad Toronto, hvilken nogle Efterretninger paastaae, at han har bemægtiget sig, men atter har maattet forlade, medens derimod andre sige, at han alt i Nærheden af den blev overvunden af Regjeringens Tropper i en hidsig Fægtning, der krævede betydelige Offre paa begge Sider. Med Sikkerhed synes man at kunne antage, at Regjeringens Tropper hidtil have havt Overvægten, men derfor at antage, at hele Oprøret nu kan ansees som dæmpet, hvilket nogle Blade paastaae, var dog vistnok at smigre sig med alt for sangvinske Forhaabninger, der heller ikke deles af Regjeringen, som med megen Jver driver paa Udrustningen af betydelige Stridskræfter. Hvad der meget tjener til at forøge Uroligheden, er, at ogsaa endeel af den engelske Befolkning er fjendtlig sindet mod Regjeringen, og at et betydeligt Partie i de americanske Fristater aabenlyst har erklæret sig for Oprørerne. - En engelsk Journal sigter ligefrem Lord Palmerston for at han, i Haab om at blive den europæiske Propagandas Styrer, har understøttet den betydeligt, men at Propaganden har været ham for klog, saa at den kun har benyttet ham som et Middel til at fremme dens Hensigter.
Lolland-Falsters Stifts-Tidende, 1838-01-28
Frankrig. Saavel Pairskammeret som Deputeret kammerets Svarsadresse paa Trontalen har givet Anledning til hæftige Debatter. Om Debatterne i Pairskammeret mener man dog, at de alene kunne ansees som Commedie, da de i Forveien vare aftalte med Conseils-Præsidenten der derimod har maattet udholde flere alvorlige Angreb i Deputeret kammeret. Af de indenlandske Anliggender var det fornemmelig Regjeringens lovstridige Jndblanden i Valgene, og dens i høi Grad partiske Bestræbelser, for sine Candidater, der ydede Oppositionen et rig Stof til bemærkninger, hvilke de ønskede optagne i Adressen. Jkke nok med at Regjeringen havde truet sine Embedsmænd med Afsættelse, om de stemte mod dens Ønsker, havde den endog paa et Sted nedladt sig til at give en til Galeierne dømt Forbryder Haab om Benaadning, dersom han vilde stemme mod en Candidat af Oppositionspartiet, Ogsaa Amnestien blev angreben, da Oppositionen meente, at den, overeensstemmende med Chartet, burde gaae ud fra Kammeret, hvilket endnu kunde skee, da den var meget ufuldkommen, og derfor trængte til en Udvidelse. Hvad de udenlandske Anliggender angik, da var det fornemmelig Spanien og Qvadrupelalliancen der gav Anledning til hæftige Debatter, i det man beskyldte Ministrene for at de aldeles ikke understøttede Spanien paa den Maade, som de burde, men indtvang i Qvadrupelalliancen en Aand, der ikke fandtes i den. Ogsaa Polens ulykkelige Skjæbne gav Anledning til Bebreidelser, mod Ministrene. Conseilspræsidenten Molde besvarede alle disse Angreb, der bleve fremførte mere eller mindre hæftigen, med megen Snildhed, i det han klogeligen forstod ved lange Taler og tilsyneladende Oplysninger, at sige omtrent aldeles Jntet. Beskyldningerne og Regjeringens Jndblanden i Valgene nægtede han aldeles, og Udfaldet af Debatterne blev derfor, at Udkastet til Adressen blev antaget uden anden Forandring end at nogle Talemaader om Polen bleve optagne deri.
Lolland-Falsters Stifts-Tidende, 1838-01-28
Wallachiets Hovedstad har en Strid fundet Sted, mellem Hospodaren og den franske Consul, der truer med at faae et alvorligt Udseende, da Consulen har fundet sig foranlediget til ganske at ophøre med sine Functioner. - En Søn af Lucian Bounaparte er uden Tilladelse kommen til Paris, men da han strax meldte sig, har han af Kongen faaet Tilladelse til at blive der i 3 Uger. - Hertuginden af Orleans skal efter en Journals Udsigende være i velsignede Omstændigheder, dog er intet officielt bekjendtgjort herom.
Lolland-Falsters Stifts-Tidende, 1838-01-28
Spanien. Efterat Prætendenten i længere Tid har forholdt sig rolig, har han d. 20de f.M. ladet Basilio Garcia gaae over Ebro Floden ved Alcanadra i Nærheden af Logrono med 8 Batailloner og 200 Ryttere. Det er mærkeligt nok, at, uagtet Don Carlos for Tiden skal være aldeles blottet for Penge han dog har formaaet at samle en saa betydelig Stridsmagt. Stemningen i hans Hær er dog ikke saa god som tidligere, da baade nu Generalerne og Soldaterne af de forskjellige Folkestammer ere skinsyge paa hverandre, og saaledes nægtede 1000 Mand af Basilio Garcias Armee at gaae over Ebroen, hvorfor de maatte flygte. Dersom det er sandt, hvad nogle paastaae, nemlig at Prætendenten har maattet sende ovennævnte Corps over Ebro-Floden, fordi det manglede den fornødne Underholdning i dets tidligere Qvarteer, da kan man gjøre sig et Begreb om, hvorledes Tilstanden maa være i Spanien, og hvor høist elendig den maa blive, dersom denne Krig endnu skal vedvare noget længere. J Anledning af denne nye Bevægelse af Prætendenten, skal Dronningen atter have sendt Gesandter til Hofferne i Paris og London, for at erholde Penge og kraftig Hjælp.
Lolland-Falsters Stifts-Tidende, 1838-01-28
Tydskland. Endelig har den preussiske Regjering ved Ministeren v. Altenstein besvaret Pavens Tale ved en meget lang Skrivelse, der indeholder endeel af de Klager, Regjeringen fører over Erkebiskoppen, og som fornemmelig gaae ud paa dennes Opførsel i de hermesiske Stridigheder ved Universitetet i Bonn, og hans mod Regjeringens Anskuelser stridende Begreber om de mellem Katholiker og Protestanter indgaaede Ægteskaber. Saavel i hele Jtalien, som i den største Deel af det katholske Tydskland ansees imidlertid Erkebiskoppen som en Martyr og i de preussiske Rhinprovindser finder man i den senere Tid overalt hos den simple Mand hans Billede. Det westphalske Ridderskab tager sig med megen Jver af Ærkebiskoppens Sag, til stor Misfornøielse for Regjeringen, der troer heri at see Virkninger af den fra Befrielseskrigen virksomme sacra familia. – Som tidligere omtalt, har Kongen af Hannover under 7de dennes udstædt en Proclamation, hvorved Stænderne overeensstemmende med Forfatningen af 1819 ere indkaldte til at møde den 20de Februar, for at raadslaae om en ny Grundlov for Kongerigets Forfatning. De 4 Professorer, Ewald, Grimm, Albrecht, og Weder have underhaanden modtaget et Forslag om at ansøge om Tilladelse til at fortsætte deres Forelæsninger indtil videre, eller, om de ikke ville dette, har man spurgt dem, om de, dersom en saadan Tilladelse gaves dem efter Ansøgning fra de Studerende da ville benytte den; men de have nægtet begge Deele. Overalt i Hannover har forøvrigt de politiske Begivenheder fremkaldt Uenighed mellem Familierne, hvorfor al Selskabelighed i denne Vinter er ophørt.
Lolland-Falsters Stifts-Tidende, 1838-01-28
Rusland. Vinterpalladsets Brand har givet Anledning til mange Rygter, hvoraf et, at den skulde være foranstaltet paasat af nogle Misfornøiede, har vundet megen Tiltro, da der paa sammeTid, som Slottet brændte, tillige udbrød Jld i Galeihavnen ved Wasilii Ostrow. Kun ved det meest anstrængende Arbeide lykkedes det at redde Exemitagen, hvor Kunstsagerne opbevaredes. Efter de Oplysninger, man har faaet og Jldens Opkomst, skal den være udbrudt i Hofapotheket.
Lolland-Falsters Stifts-Tidende, 1838-01-28
Fædrelandet. Da Forretningerne ved det kjøbenhavnske Pas contoir i den Grad ere tiltagne, at en enkelt Mand ikke til enhver Tid kan holde den tilbørlige Orden, skal i dette Contoir ansættes en Controlleur med en aarlig Gage af 500 Rbd. Af Beretningen herom i Coll. Tid, sees, at de Reisendes Antal, som i Aaret 1811, da Contoiret oprettedes, beløb sig til lidet over 11,000, i de sidste 13 Aar kun eengang har været noget under, ellers altid over 13,000, ja i 1836 og endnu eet Aar endog over 15,000. Efter et Middeltal udgjør Pasindtraderne aarlig 5000 Rbd. J denne Anledning yttrer Helsingøers Avis, at det vilde være interessant at see oplyst, hvorfor disse Jndtægter indflyde i Statens Kasse, naar Stadens Kasse maa bestride Politieudgifterne.
Lolland-Falsters Stifts-Tidende, 1838-01-28
For at gjøre Forslag til en Regulering af Forholdene angaaende Handelen imellem Sverrig, og Danmark, og i Særdeleshed mellem Skaane og Sjælland, have den svenske og den danske Regjering udnævnt Commissarier til i Begyndelsen af denne Maaned (Januar) at sammentræde i Kjøbenhavn. Disse Commissarier ere, paa svensk Side: Tolddistrictschef O. J. Fahræus og Generalconsul i Kjøbenhavn og Helsingøer F. A. Everlöf, og paa dansk Side. Deputeret i General-Toldkammeret, Etatsraad Bech og Committeret ved Commerce-Collegiet, Etatsraad Garlieb. (Aftonbladet.)¬
Lolland-Falsters Stifts-Tidende, 1838-01-28
J Anledning af indkommet Overbud over Forpagtningen af Alkestrup Hovedgaard, stilledes denne til en ny Auction, som afholdtes i Faurbo Kro den 6te Januar. Hr. C. Voigt paa Adelersborg, blev den Høistbydende paa alle 3 Alternativer, nemlig med fuldt Hoveri 325 Tdr. af hver af Sædearterne: Rug, Byg og Hvede, med moderat Hoveri 275 Tdr. og uden Hoveri 210 Tdr. af (Den Frisindede.) hver Sædeart.
Lolland-Falsters Stifts-Tidende, 1838-01-28
Efter en offentlig fremsat Opfordring til Kassereren ved Nestved Fattigvæsen om at aflægge sit Regnskab blev der foretaget en Undersøgelse af Kassen, hvorved befandtes at Kassereren havde en Kassemangel af 736 Rbd. J denne Anledning fandt nogle Deliberationer Sted, som meddeles i Nestved Ugeblad, og hvis Resultat blev, at Kassereren, efter sit derom gjorte Tilbud, aarlig afbetaler af sin Løn, (250 Rbd., 25 Rbd. paa Kassemangelen. Da der saaledes vil hengaae 30 Aar inden Kassereren faaer sin Gjæld afbetalt, vandt denne Bestemmelse ikke Borgerskabets Bifald, og en betydelig Majoritet forlangte derfor Kassererens Afsættelse og Lovens Bud anvendt. Da imidlertid Byfogden, Hr. Etatsraad og Borgemester Bluhme, mærkeligt nok, fandt denne Fremgangsmaade temmelig haard, fordi Kassereren er en gammel Mand, bad han Borgerne stemme om igjen og med Navns Underskrift. Ved dette Forslag gik en stor Deel af Borgerne bort og de Øvrige stemte enten aldeles ikke, eller gave deres Samtykke. Da dette i det Smaae er en Gjentagelse af Historien med den forrige Theaterkasserer, Printzlan, hvem man og lod blive i Embedet efterat han engang havde havt en Kassemangel, maa man for Nestved Communes Skyld ønske, at Slutningscenen ikke maa ligne den i hiint Drama Fra Kjøbenhavn skrives: Jsen naaer nu over til Sverrig, og er saa stærk, at adskillige Slæder allerede for flere Dage siden skulle være ankomne hertil over Hveen. Sundet er aldeles tillagt, og Communicationen mellem Helsingøer og Hveen skal være meget levende.
Lolland-Falsters Stifts-Tidende, 1838-01-28
Mandagen den 8de Jan, stedtes de jordidiske Levninger af Provst Theilgaard til Hvile paa Vinkel Kirkegaard. Liget bares af Præster ind i Kirken, hvor Stiftets Biskop holdt over den Hedengangne en Tale, hvis Jndtryk var dybt paa de Tilstedeværende,
Lolland-Falsters Stifts-Tidende, 1838-01-28
J Diversa fortælles om et Overfald paa en Ridende, der, imellem Nimtofte og Estrup Kroe, er ved Nattetid bleven anholdt af tre Stimænd, som greb hans Hest i Tøilen og gjorde Forsøg paa at kaste ham af; men paa hans Skrig og ved den Omstændighed, at nogle Fodgængere tilfældigviis vare i Nærheden, paa hvilke Røverne bleve opmærksomme, flygtede de ind i et Krat.
Lolland-Falsters Stifts-Tidende, 1838-01-28
Blandet. Fra Christianssand berettes, at den ærværdige Olding, ædle Menneskeven og grundige Lærer Herman Amberg, forhen Rector ved Cathedralskolen sammesteds, er den 23de Decbr. afgaaet ved Døden i en Alder af 84 Aar. Den Afdøde var født i Helsingøer i Aaret 1754 og blev Student, Nytaarsdag gav Borgerskabet i Stockholm som sædvanligt et stort Bal i Børssalen. Den kongelige Familie indfandt sig Kl. 8 omgivet af et talrigt og glimrende Følge. Kronprindsen dandsede med borgerlige Damer og Kronprindsessen med en Borger.
Lolland-Falsters Stifts-Tidende, 1838-01-28
Den svenske Statstidende af 12te dennes melder, at ingen større Øvelsesleier i tilstundende, Sommer vil blive holdt i Skaane. Af en sildigere Meddelelse i f. Bl. af 13de dennes sees, at en Leir paa Bonarps Hede virkelig har været paatænkt, men at man har frafaldet det, paa Grund af de dyre Priser paa Levnetsmidler.
Lolland-Falsters Stifts-Tidende, 1838-01-28
Kjøbenhavns Børscours den 23de Jan. Hamborg, 2 M. - a vista 201 1/2. - Species 202. Species solgtes til 12 Mk. 1 1/2 s. 4 pCt. Kongl. Obl. uden Renter 91 a 91 1/2 Rbd.
Lolland-Falsters Stifts-Tidende, 1838-01-28
Ved Tallotteriets 1282de Trækning i Wandsbeck udkom: Forlangte Jndrykkelser. Paa Grund af at et Rygte skal være i Circulation om at jeg har ladet mig betale for Transporten den 11te dennes, til hendes Naade Fru Kammerherrinde Raben Levetzau med Følge og Bagage, 200 Rbd., saa skylder jeg det Offentlige og mig selv at berigtige dette, som ellers kunde foraarsage mig et betydeligt Tab, naar Reisende blive forskrækkede over en saadan høist ubillig Betaling. For Transporten med 3de Jis baade fra den faste Jis til Masnedøen, samt for 7 Jisslæder over den faste Jis, hvortil jeg brugte 16 Mand, blev mig betalt for hendes Naade med Familie og Følge, ialt 9 Personer og 2de Læs Gods, 27 Rbd. Herforuden var aldeles ingen flere Udgivter forbunden, undtagen hvad Drikkepenge der godhedsfuld blev forundt Folkene, som Disse have sagt var 2 Rbd. Over Masneden til Sjælland skal for 3de Vogne, være betalt 6 Rbd. foruden Drikkepenge.
Lolland-Falsters Stifts-Tidende, 1838-01-28
J Lollands=Falsters Stiftstidendes 7, er indført et Jnserat om Postgangen, hvoriblandt Forfatteren gjør Høie Vedkommende opmærksomme paa, at Farvandet imellem Sjælland, og Bogøe har været passabelt baade for Gaaende og Kjørende og at Vandet imellem denne Øe og Stubbekjøbing har været seilbart, samt yttret derved det Ønske, at Posterne forsendtes af denne langt kortere og mindre besværlige Vei, end af den længere og vanskeligere Vei over Kallehauge og Grønsund.
Lolland-Falsters Stifts-Tidende, 1838-01-28
J Anledning heraf skylder jeg det Offentlige at forklare: J Følge med mine Færgefolk, har jeg selv fra den 15de til den 22de dennes hver Dag undersøgt Jisen fra Dyrefoden til Stubbekjøbing, og gjorde den 21de alt muligt for at komme over fra Sortzøe til Bogøe med Posten; men ligesaalidet der, som imellem Stubbekjøbing og Bogøe var dette muligt, og Folk som fra Falster vare tagne over til Bogøe en 6 a 8 Dage førend den 21de, kunde ikke komme tilbage formedelst Jsens og Sneens Hindringer. Jeg har selv overbeviist mig herom af Beboerne i Sortzøe. At der fra Færgevæsenets Side gjøres alt muligt for at faae Posterne overførte, er saa saare naturligt, da Disse ere de eneste Fortjenester, som under de besværlige Jistransporter haves, uagtet Betalingen under saadanne Omstændigheder som for Tiden haves, ikke er tilstrækkelig til Udgivterne der foraarsages; da jeg ofte under Jistransporterne har kjørt mine Fisbaade over 1 Miil øster eller vester for Færgestedet hvor Overfarten har været mulig, ja endog over Bogøe og Fahrøe befordret dem til Vordingborg. Gaabense den 25de Januar 1838. Arukiel. Bi
Lolland-Falsters Stifts-Tidende, 1838-01-28
Bekjendtgjørelser. J Overeensstemmelse med Frd. 27de Septbr. 1799 § 18 bekjendtgjøres herved at Niels Johansen af Vantinge Mark under Odense Amt er beordret tiltalt for Overtrædelse af Trykkefriheds Lovgivningen med Hensyn til et af ham udgivet Skrift betitlet Herrens Ord i de sidste Verdens Dage. Det Kongelige Danske Cancellie den 16 Januar 1838.
Lolland-Falsters Stifts-Tidende, 1838-01-28
Den nu udkomne danske Hof= og Statscalender for Aaret 1838, er at erholde for 3 Rbd. 32 s., naar Bestilling desangaaende skeer paa de respective Postcontoirer i Provindserne.
Lolland-Falsters Stifts-Tidende, 1838-01-28
En Handelsbetjent med særdeles gode Anbefalinger for Duelighed og moralsk godt Forhold, ønsker sig en Plads hos en af Dhrr. Handlende enten strax, eller til 1ste Mai d. A. Billet bedes aflagt paa dette Blads Contoir Mærket B.
Lolland-Falsters Stifts-Tidende, 1838-01-28
Da jeg Undertegnede har bragt i Erfaring, at Bødker Hans Poulsens tvende Stedsønner Christian og Carl Lindner, som sendes paa Landet, deels for at tigge, deels forat sælge forfærdiget Bødkerarbeide, foregive, at de gaae i mit Ærinde, og at jeg er deres Fader; saa finder jeg mig heraf foranlediget til at erklære disse om mig udspredte Rygter for usandfærdige, i det jeg forøvrigt forbeholder mig min lovlige Ret mod dem paa anden Maade. Nykjøbing den 25de Januar 1838. Sødring, Bødkermester.
Lolland-Falsters Stifts-Tidende, 1838-01-28
Nykjøbing. Odder-, Maar= og Ræveskind, a. kjøbes til høieste Priser af M. Chr. Mackeprang
Lolland-Falsters Stifts-Tidende, 1838-01-28
Efterlysning En lille sortebruun Støver=Hanhund med noget hvidt paa Brystet, der lyder Navnet Bussak er bortløben. For sammes gives en passende Douer af Gartner Jensen paa Schjørringegaardeller Eieren Hans Larsen i Wirket.
Lolland-Falsters Stifts-Tidende, 1838-01-28
Fremlysning. Et Biældetøi er fundet paa Landeveien i Nærheden af Sæbyholm og afleveret til mig hos hvem Eieren behager at melde sig. Pederstrup den 25de Januar 1838. Aggerup.
Lolland-Falsters Stifts-Tidende, 1838-01-28
Mandagen den 19de Februar Formiddag Kl. 10 bliver en Skiftesamling afholdt paa Nakskov Byes Raadstue i den paa Rudbjerggaard afdøde Hollænderieforpagter Jochum Frederik Wilm og efterlevende Enkes fælleds Boe, hvorved dette ventes sluttet. Dette bekjendtgjøres herved til alle Vedkommendes Efterretning i Overeensstemmelse med Pl. 21de April 1824. Lollands Sønderherreds Contoir, Rakskov den 24de Jan. Fasting.